《观田家宴集》
宋代·喻良能

村落秋气高，凉飙泛林莽。
田家刈获閒，斗酒劳良苦。
甕瓯间竹刈，杀鸡仍具黍。
昏昏灯火照，草草杯盘举。
初喧鹅雁声，中静儿女语。
醉来或田歌，散去亦社舞。
不信五侯家，软盘荐肥羜。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。